als_Latn dik_Latn sag_Latn
Flitet se kompania Samsung po punon për krijimin e disa tabletëve të rinj që do të vijnë me ekranin AMOLED të kompanisë. Këto tabletë do të jenë pjesë e linjës Galaxy Tab S. Një nga modelet e përfolura është tableti Samsung Galaxy Tab S 8.4, që do të ketë ekran 8.4 inç me rezolucion 2560×1440 pikselë.
Tableti gjithashtu do të vijë me procesorin Exyynos 5 Octa 5420 të Samsung-ut, 3GB RAM dhe 32GB memorie të brendshme. Ai do të ketë edhe një kamera të pasme 8 megapikselë dhe një kamera ballore 2 megapikselë.
Ky tablet do të përdorë sistemin operativ Android 4.4.2 KitKat. Nuk është bërë e ditur nëse ky tablet do të ketë sensorin e gjurmëve të gishtave, ashtu si Samsung Galaxy S5. Flitet se Samsung do të prezantojë tabletët e saj të rinj Galaxy Tab S më 12 qershor, kështu nëse doni të merrni më shumë detaje mbi këtë tablet, duhet të prisni kur ai të prezantohet zyrtarisht.
(Herë të lexuara: 196)
als_Latn als_Latn als_Latn als_Latn